రూ.61వేల కోట్లు తగ్గిన రుణపరపతి
 
ముంబై, డిసెంబరు 10: పెద్దనోట్ల రద్దు అనంతరం బ్యాంకు రుణపర పతి భారత్‌లో 61 వేల కోట్లు తగ్గింది. కేవలం పదిహేను రోజుల్లోనే 0.8శాతం తద్గిందని అంచనా. బ్యాంకులు ఈపరిస్థితిని అధిగమించేం దుకు కొత్త కసరత్తులు చేస్తున్నాయి. బ్యాంకులకు పాతనోట్ల డిపాజిట్ల రూపంలో మొత్తం 4,03,000 కోట్ల డిపాజిట్లు అందినసంగతి తెలి సిందే. బ్యాంక్‌ిం వ్యవస్థలో మొత్తం రుణాలపరంగా ఉన్న బకాయిలు 72,92,200 కోట్లుగా ఉంది.
వార్షిక పద్ధతిలో చూస్తే రుణాల వృద్ధి 6.6శాతంగా ఉంది.
అంతకుముందు ఏడాదితో పోలిస్తే 9.3శాతం క్షీణించింది. రుణాలకు ఇటీవలికాలంలో డిమాం డ్‌ తగ్గిందని, ఆర్థికవ్యవస్థలో ప్రతికూల ప్రభావాలు ఉన్నా యని, పెద్దనోట్ల చెలామణి నిర్ణయాలతో ప్రస్తుత పక్షం రోజుల్లో కూడా ఎలాంటి ప్రభావం అంటే సాననుకూలత ఉండబోదని బ్యాంకు ఎగ్జిక్యూటివ్‌లు చెపుతున్నారు. ప్రస్తు తం దేశవ్యాప్తంగా బ్యాంకు ఉద్యోగులందరికీ ఒకటే విధి నిర్వహణ కొనసాగుతోంది. కొత్తనోట్లను జారీచేయడం, చెక్కుల ద్వారా విత్‌డ్రాలు, పాతనోట్లను డిపాజిట్‌చేసుకోవడం పాతనోట్ల స్థానే కొత్తనోట్ల మార్పిడి వంటి వాటితోనే పనిభారం అధికంగా పెరి గింది. వీటితో నిత్యం జరిగే రిటైల్‌ లెండింగ్‌, ఎస్‌ఎంఇ, వ్యవసాయ రంగం, భారీ రుణపరపతి వంటివి పూర్తిగా క్షీణించినట్లు ఒక ప్రభుత్వ రంగ సీనియర్‌ ఎగ్జిక్యూటివ్‌ చెప్పారు. వాణిజ్యబ్యాంకుల్లో డిపాజిట్లు పక్షంరోజుల్లో నాలుగుశాతంపెరిగి 1,05,17,700 కోట్లకు చేరాయి.
దీనితో డిపాజిట్ల వార్షికవృద్ధి 15.9శాతానికి చేరింది. అంతకు ముం దు ఏడాది కేవలం 9.8శాతం మాత్రమే ఉంది. నవంబరు 11వ తేదీ తోముగిసిన పక్షం రోజుల్లో డిపా జిట్లు 1,30,900 కోట్లకు చేరాయి. 1.3శాతం పెరిగిట్లు ఆర్‌బిఐ వెల్లడించింది. వివిధ వాణిజ్యబ్యాంకులపరంగా మొత్తం రుణపరపతి ఏవిధంగా ఉందో గణాంకాలు స్పష్టంగా వివరిస్తున్నాయి. ఆగస్టు 5వ తేదీనాటికి 72,96,180 కోట్లు రుణపరపరతి జారీచేస్తే 28,510 కోట్లు పెరిగింది. అదే ఆగస్టు 19వ తేదీనాటికిచూస్తే 72,75,600 కోట్లుగా ఉంది. 20,5804 కోట్లు తగ్గింది. సెప్టెంబరు రెండవతేదీ నాటికి 73,24,200 కోట్లు జారీచేస్తే రుణపరపతిలో వృద్ధి 48,600 కోట్లుగా ఉంది. అదే సెప్టెంబరు 16వ తేదీనాటికి 73,09,970 కోట్లు చూస్తే 14,230 కోట్లు తగ్గింది. సెప్టెంబరు 30వ తేదీనాటికి 75,20,540 కోట్లు రుణాలిస్తే కొంతమేర వృద్ధి కనిపించింది. 2,10,570కోట్లమేర పెరిగాయి. అక్టోబరు 14వ తేదీ నాటికి 73,62,160 కోట్ల రుణపరపతిలో 1,58,380 కోట్లు దిగజారింది. ఇక అదేనెల 28వ తేదీనాటికి 74,12,30 కోట్లు మంజూర యితే 50,220కోట్లు పెరిగినట్లు అంచనా. నవం బరు 11వ తేదీనాటికి 73,53,280 కోట్లకుగాను రుణపరపతి59,100 కోట్లు సన్నగిల్లింది. నవంబరు 25వ తేదీనాటికి చూస్తే 72,92,290 కోట్లు రుణపరపతి మం జూరయితే భారీమొత్తం తగ్గింది. 60,990 కోట్లు తగ్గినట్లు అంచ నా. ఇందుకు ప్రధాన కారణంగా రుణాలకు డిమాండ్‌ తగ్గడమే నని తెలుస్తోంది. ఇదంతాపెద్ద నోట్ల రద్దు ప్రభావమేనని చెప్పకతప్పదు.